Α4-0324/95

Πρόταση κανονισμού (ΕΚ) του Συμβουλίου σχετικά με την εφαρμογή ειδικής δράσης χρηματοδοτικής συνεργασίας υπέρ της Τουρκίας (COM(95)0389 - C4-0391/95 - 95/0213(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 2)

Άρθρο 2, δεύτερο εδάφιο

>Αρχικό κείμενο>

όταν ελλείπει ένα από τα ουσιαστικά στοιχεία για τη βοήθεια της Κοινότητας, κυρίως στις περιπτώσεις παραβίασης των δημοκρατικών αρχών και των δικαιωμάτων του ανθρώπου, το Συμβούλιο μπορεί, με ειδική πλειοψηφία, και μετά από πρόταση της Επιτροπής, να αποφασίσει τη λήψη κατάλληλων μέτρων σχετικά με τη βοήθεια αυτή.

>Κείμενο μετά την ψηφοφορία στο ΕΚ>

όταν ελλείπει ένα από τα ουσιαστικά στοιχεία για τη βοήθεια της Κοινότητας, είτε στο πρόγραμμα εν γένει είτε σε έναν ειδικό τομέα του, κυρίως στις περιπτώσεις παραβίασης των δημοκρατικών αρχών, του κράτους δικαίου και των δικαιωμάτων του ανθρώπου, συμπεριλαμβανομένης της αναγνώρισης του δικαιώματος δημοκρατικής έκφρασης των μειονοτήτων, το Συμβούλιο μπορεί, με ειδική πλειοψηφία, μετά από πρόταση της Επιτροπής και διαβούλευση με το Ευρωπαϊκό Κοινοβούλιο, να αποφασίσει τη λήψη κατάλληλων μέτρων σχετικά με τη βοήθεια αυτή[semigr ]

(Τροπολογία 3)

Άρθρο 3, παράγραφος 2, δεύτερη παύλα

>Αρχικό κείμενο>

- στην προώθηση της συνειδητοποίησης και της πρακτικής εφαρμογής της ιδέας του σεβασμού των δικαιωμάτων του ανθρώπου,

>Κείμενο μετά την ψηφοφορία στο ΕΚ>

- στην προώθηση της συνειδητοποίησης και της πρακτικής εφαρμογής της δημοκρατίας, του κράτους δικαίου και της ιδέας του σεβασμού των δικαιωμάτων του ανθρώπου, συμπεριλαμβανομένης της αναγνώρισης του δικαιώματος δημοκρατικής έκφρασης των μειονοτήτων,

(Τροπολογία 4)

Άρθρο 6, παράγραφος 1

>Αρχικό κείμενο>

1. Η Επιτροπή, σε συμφωνία με τα κράτη μέλη και βάσει των πληροφοριών που αυτά παρέχουν, εξασφαλίζει τον αποτελεσματικό συντονισμό των δραστηριοτήτων παροχής βοήθειας που ασκούν η Κοινότητα και κάθε κράτος μέλος. Επί πλέον, ενθαρρύνεται ο συντονισμός και η συνεργασία με διεθνή χρηματοπιστωτικά ιδρύματα και άλλους χορηγούς βοήθειας.

>Κείμενο μετά την ψηφοφορία στο ΕΚ>

1. Η Επιτροπή, σε συμφωνία με τα κράτη μέλη και βάσει των πληροφοριών που αυτά παρέχουν, εξασφαλίζει τον αποτελεσματικό συντονισμό των δραστηριοτήτων παροχής βοήθειας που ασκούν η Κοινότητα και κάθε κράτος μέλος. Επί πλέον, ενθαρρύνεται ο συντονισμός και η συνεργασία με διεθνή χρηματοπιστωτικά ιδρύματα και άλλους χορηγούς βοήθειας. Θα πρέπει να εξασφαλισθεί συνέργεια ανάμεσα στη βοήθεια που παρέχεται στην Τουρκία βάσει του παρόντος κανονισμού και βάσει του κανονισμού (ΕΚ) αριθ..... περί χρηματοδοτικών και τεχνικών μέτρων για τη στήριξη της μεταρρύθμισης της οικονομικής και κοινωνικής δομής των τρίτων μεσογειακών χωρών και εδαφών.

(Τροπολογία 5)

Άρθρο 9, παράγραφος 1

>Αρχικό κείμενο>

1. Δικαίωμα συμμετοχής στους διαγωνισμούς και στις συμβάσεις με ίσους όρους έχουν όλα τα φυσικά και νομικά πρόσωπα των κρατών μελών και των τρίτων μεσογειακών χωρών και 8εδαφών που απολαύουν της οικονομικής βοήθειας της Κοινότητας.

>Κείμενο μετά την ψηφοφορία στο ΕΚ>

1. Δικαίωμα συμμετοχής στους διαγωνισμούς και στις συμβάσεις με ίσους όρους έχουν όλα τα φυσικά και νομικά πρόσωπα των κρατών μελών και των τρίτων μεσογειακών χωρών, που έχουν συνάψει συμφωνίες με την ΕΕ, και εδαφών που απολαύουν της οικονομικής βοήθειας της Κοινότητας.

(Τροπολογία 6)

Άρθρο 12, παράγραφοι 2 και 3

>Αρχικό κείμενο>

2. Ο εκπρόσωπος της Επιτροπής υποβάλλει στην εν λόγω επιτροπή σχέδια των μέτρων που πρόκειται να ληφθούν. Η παραπάνω επιτροπή διατυπώνει πρόχειρα τη γνώμη της εντός προθεσμίας που καθορίζει ο πρόεδρος σε συνάρτηση με τον επείγοντα χαρακτήρα του θέματος. Η γνώμη διατυπώνεται με την πλειοψηφία που καθορίζει το άρθρο 148 παράγραφος 2 της Συνθήκης ΕΟΚ για την περίπτωση αποφάσεων που καλείται να λάβει το Συμβούλιο μετά από πρόταση της Επιτροπής. Οι ψήφοι των εκπροσώπων των κρατών μελών στο πλαίσιο της Επιτροπής σταθμίζονται κατά τον τρόπο που καθορίζεται στο εν λόγω άρθρο. Ο πρόεδρος δεν ψηφίζει.

>Κείμενο μετά την ψηφοφορία στο ΕΚ>

2. Ο εκπρόσωπος της Επιτροπής υποβάλλει στην εν λόγω επιτροπή σχέδια των μέτρων που πρόκειται να ληφθούν. Η παραπάνω επιτροπή διατυπώνει πρόχειρα τη γνώμη της εντός προθεσμίας που καθορίζει ο πρόεδρος, εν ανάγκη προβαίνοντας σε ψηφοφορία, σε συνάρτηση με τον επείγοντα χαρακτήρα του θέματος.

Τα εν λόγω σχέδια μέτρων πρέπει να λαμβάνουν υπόψη την ανάγκη να προωθηθεί η συνέργεια ανάμεσα στη βοήθεια που παρέχεται στην Τουρκία βάσει του παρόντος κανονισμού και βάσει του κανονισμού (ΕΚ) αριθ..... περί χρηματοδοτικών και τεχνικών μέτρων για τη στήριξη της μεταρρύθμισης της οικονομικής και κοινωνικής δομής των τρίτων μεσογειακών χωρών και εδαφών.

>Αρχικό κείμενο>

3. Η Ευρωπαϊκή Επιτροπή θεσπίζει μέτρα για άμεση εφαρμογή. Εντούτοις, εάν αυτά τα μέτρα δεν συμφωνούν με τη γνώμη της επιτροπής, κοινοποιούνται από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή των μέτρων για περίοδο έξι εβδομάδων.

>Κείμενο μετά την ψηφοφορία στο ΕΚ>

3. Η εν λόγω γνώμη καταγράφεται στα πρακτικά[semigr ] κάθε κράτος μέλος μπορεί να αξιώσει να περιληφθεί η θέση του στα πρακτικά.

>Αρχικό κείμενο>

Το Συμβούλιο, με ειδική πλειοψηφία, μπορεί να λάβει διαφορετική απόφαση εντός της προθεσμίας που καθορίζεται στην προηγούμενη παράγραφο.

>Κείμενο μετά την ψηφοφορία στο ΕΚ>

Η Επιτροπή λαμβάνει όσο το δυνατόν περισσότερο υπόψη της τη γνώμη της εν λόγω επιτροπής. Της γνωστοποιεί δε σε ποιό βαθμό έλαβε υπόψη τη γνώμη της.

(Τροπολογία 7)

Άρθρο 12, παράγραφος 7

>Αρχικό κείμενο>

7. Το Ευρωπαϊκό Κοινοβούλιο ενημερώνεται τακτικά σχετικά με την εφαρμογή του παρόντος κανονσιμού.

>Κείμενο μετά την ψηφοφορία στο ΕΚ>

7. Το Ευρωπαϊκό Κοινοβούλιο ενημερώνεται τακτικά σχετικά με την εφαρμογή του παρόντος κανονισμού. Η έκθεση προς το Ευρωπαϊκό Κοινοβούλιο θα πρέπει να περιλαμβάνει εκτίμηση σχετικά με την εξέλιξη των δημοκρατικών αρχών, τον σεβασμό των ανθρωπίνων δικαιωμάτων.

(Τροπολογία 8)

Άρθρο 16, παράγραφος 1

>Αρχικό κείμενο>

Η Επιτροπή σε συνεργασία με την Τράπεζα, εξετάζει την πρόοδο που σημειώθηκε ως προς την εφαρμογή των μέτρων που αναλήφθηκαν σύμφωνα με τον παρόντα κανονισμό και υποβάλλει στο Ευρωπαϊκό Κοινοβούλιο και το Συμβούλιο ετήσια έκθεση, μέχρι τις 30 Απριλίου το αργότερο. Η έκθεση περιέχει πληροφορίες για τα μέτρα που χρηματοδοτήθηκαν κατά την διάρκεια του έτους, τηρώντας τη δέουσα εχεμύθεια και παρέχει αξιολόγηση των αποτελεσμάτων που επιτεύχθηκαν.

>Κείμενο μετά την ψηφοφορία στο ΕΚ>

Η Επιτροπή σε συνεργασία με την Τράπεζα, εξετάζει την πρόοδο που σημειώθηκε ως προς την εφαρμογή των μέτρων που αναλήφθηκαν σύμφωνα με τον παρόντα κανονισμό και υποβάλλει στο Ευρωπαϊκό Κοινοβούλιο και το Συμβούλιο ετήσια έκθεση, μέχρι τις 30 Απριλίου το αργότερο. Η έκθεση περιέχει πληροφορίες για τα μέτρα που χρηματοδοτήθηκαν κατά την διάρκεια του έτους, τηρώντας τη δέουσα εχεμύθεια και παρέχει αξιολόγηση των αποτελεσμάτων που επιτεύχθηκαν. Η έκθεση προς το Ευρωπαϊκό Κοινοβούλιο και το Συμβούλιο θα πρέπει να περιλαμβάνει εκτίμηση σχετικά με την εξέλιξη των δημοκρατικών αρχών και τον σεβασμό των ανθρωπίνων δικαιωμάτων.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου σχετικά με την εφαρμογή ειδικής δράσης χρηματοδοτικής συνεργασίας υπέρ της Τουρκίας (COM(95)0389 - C4- 0391/95 - 95/0213(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0389 - C4-0391/95 - 95/0213(CNS)) ((EE C 271 της 17.10.1995, σ. 12)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0391/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής και της Επιτροπής Προϋπολογισμών (Α4-0324/95),

1. εγκρίνει, με την επιφύλαξη των τροποποιήσεων που επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. ζητεί να κινηθεί η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.